
Mennyit ér monetáris értékekkel kifejezve Covid-19 vakcinával beoltottnak lenni Magyarországon? A Covid-19 elleni oltottság monetáris értékének szubjektív jólét módszerrel történő meghatározása.

A Covid-19 világjárvány gyökeresen megváltoztatta életünket az elmúlt 2 évben. Szakemberek, kutatók számtalan szabályt, intézkedést vezettek be a pandémia okozta helyzet kezelésére, ezek közé tartozott a vakcinák kifejlesztése és oltási kampányok indítása is. Megnőtt az igény olyan tanulmányok iránt, melyek ezt a területet célozva információval szolgálnak a döntéshozóknak. Ebben a dolgozatban a szubjektív jólét alapú értékelés segítségével azt vizsgálom meg, mennyit ér beoltottnak lenni Magyarországon Covid-19 vírus ellen. A szubjektív jólét alapú értékelést arra fejlesztették ki, hogy monetáris értéket lehessen rendelni a piacgazdaságban nem előforduló szolgáltatásoknak és „termékeknek”, úgy, mint az egészség nyereség, egészség eredmények, rendszeres sportolás. A módszer használatával regresszióelemzést készítek, melyben az oltottság és jövedelem hatását vizsgálom az élettel-való elégedettségre. Az elemzéshez szükséges adatok egy nagy, keresztmetszeti vizsgálatból származnak, melynek adatfelvétele 2021 májusában történt.
A regressziós koefficiens-ek segítségével először megvizsgálom, átlagosan mennyivel változik meg a megkérdezettek élettel való elégedettsége a vakcina megszerzése után, utána pedig kiszámítom mekkora változás szükséges a jövedelem esetében, hogy az élettel való elégedettséget ugyanazon a szinten tartsuk. 



